﻿THE ROMANIAN ORTHODOX ARCHDIOCESE IN THE AMERICAS SAINT NICHOLAS - ROMANIAN ORTHODOX CHURCH 45-03 48 Av Woodside NY, 11377; www stnicholaschurch net Iubiți credincioși, cu ajutorul Bunului Dumnezeu si al Sfintilor ocrotitori – Sfantul Nicolae si Sfantul Gheorghe - , lucrarile de înfrumusețare ale bisericii noastre s-au incheiat S-a vopsit holul, naosul, turla si interiorul bisericii Multumim domnului Vasile Pakurar dimpreuna cu echipa dansului: Marian Sevastita, Decebal Vatau, Adrian Bujoreanu, Marcel Mila Rus, Danut Toparceanu, Livi Roksa, Mihai Gradinariu, Catalin Susanu si tuturor lucratorilor, ostenitorilor si doamnelor, care au oferit masa pentru muncitori Dumnezeu sa le rasplateasca dragostea si jertfa lor pentru Sfanta Biserica Numele tuturor vor fi pomenite la Sfântul Altar AGAPA CRESTINEASCA Duminică, 11 Octombrie 2015, după savarsirea Sfintei Liturghii, sunteti invitati sa participati la AGAPA FRATEASCA pregatita de un grup de familii de la Biserica noastra, in cinstea SFINTEI PARASCHEVA Avem astfel posibilitatea sa contribuim si pe aceasta cale la întarirea şi desavarsirea legaturii tainice create prin rugaciune intre cei ce se straduiesc sa-L urmeze pe Domnul nostru Iisus Hristos si sa continuam traditia agapelor, inceputa de Sfintii Apostoli Din meniu nu vor lipsi diverse aperitive, ciorba, peste, friptura cu garnitura si salata, desert, fructe, bauturi Fiecare participant va aduce voia buna Bucurati-ne cu prezenta si bunavointa dumneavoatra! Veniti insotiti de familie, prieteni si cunostinte! Dumnezeu sa va rasplateasca generozitatea! LITURGICAL PROGRAM OF THE WEEK OCTOBER 5 - 11 SSF aur itndudaraydy,a,OyO,c cOtotcoCbtbooemrbe9mr: 1u1Tn0:ha:elVMMAeakiesntaapistnlehasari,snts DtdS i ao vD if in i nSv t ae i T i Ln ee i tr tL eNu is rt ia cug h yrC go, h My l ua ers cm h o r i a l S e r v i c e 88166:: : 3303300000 AAPPPMMMMM 71P8re7o8t4P4ar4o5h3 M– afirxi u; s9D17a n5i9e2lD2u5m71it r–emscoub i l EVANGHELIA DIN DUMINICA A 19 -A DUPA RUSALII is-a Domnul: Precum voiţi să vă facă vouă oamenii, faceţi-le şi voi asemenea Şi, dacă iubiţi pe cei ce vă iubesc, ce răsplată puteţi avea? Că şi păcătoşii iubesc pe cei ce îi iubesc pe ei; şi, dacă faceţi bine celor ce vă fac vouă bine, ce mulţumire puteţi avea? Că şi păcătoşii fac acelaşi lucru; iar dacă daţi împrumut celor de la care nădăjduiţi să luaţi înapoi, ce mulţumire puteţi avea? Că şi păcătoşii dau cu împrumut păcătoşilor, ca să primească înapoi întocmai Însă voi iubiţi-i pe vrăjmaşii voştri şi faceţi-le bine şi daţi cu împrumut fără să nădăjduiţi nimic în schimb, iar răsplata voastră va fi multă şi veţi fi fiii Celui Preaînalt, că El este bun cu cei nemulţumitori şi răi Fiţi milostivi, precum şi Tatăl vostru milostiv este (Luca 6, 31 - 36) Pacatele se repeta, sa nu-l lasam sa se impartaseasca? Păcatele se repetă Omul vine iar şi iar cu ele la Spovedanie Este oare îndreptăţit să nu-l lăsăm să se împărtăşească? Mitropolitul Antonie: In primul rând, care sunt cu adevărat criteriile după care îl poţi lăsa sau nu? Intrebarea se pune astfel: voi opri eu de la Sfânta împărtăşanie, îl voi întoarce eu de la aceasta pe om pentru că într-însul se află un păcat sau altul ori pentru că nu se află într-însul pocăinţă? Dacă este să iei doi oameni care au săvârşit acelaşi păcat, unul se căieşte, iar altul ridică din umeri: „Asta e " Pe primul îl poţi primi la Sfânta împărtăşanie, pe celălalt, nu se poate Sau un om care a săvârşit un păcat cu adevărat mare, dar se căieşte fierbinte, cu toată fiinţa lui - acesta se află într-o stare mai bună decât altul care a săvârşit un păcat mai mic, dar îşi spune: „Lasă că trece", „Nu-i nimic" Preotul ar trebui cu adevărat să fie nu judecător, ci, cumva, să poată descifra ce este de folos şi ce nu pentru om Nu există nişte criterii foarte aspre, că, adică, pentru aceste şi aceste păcate omul trebuie sau nu oprit de la Sfânta împărtăşanie, dar trebuie să ţii cont de raportarea pe care o are el cu privire la păcatul pe care l-a lucrat Să spunem şi aceasta: In scrierile Sfinţilor Varsanufie şi Ioan este un loc unde unul dintre ei spune: „Dacă ai păcătuit şi ţi-ai plâns păcatul şi ştii acum că acel păcat a devenit pentru tine cu neputinţă de săvârşit din nou, să nu mergi nici măcar să te mai spovedeşti, pentru că preotul nu poate adăuga nimic la ceea ce a săvârşit deja asupra ta Dumnezeu " - acesta este un cuvânt foarte greu Iar pe de altă parte, este necesar să-ţi pui întrebarea: de ce oare păcatul s-a repetat? Cred că noi săvârşim în cea mai mare parte o greşeală Venim la Spovedanie, mărturisim un păcat sau altul, ne căim cu totul serios şi adevărat şi cu hotărârea de a ne îndrepta, iar apoi se arată că noi nu avem în noi înşine ştiinţa de a ne îndrepta Nu se pune problema lipsei dorinţei de a o face - dorinţă este din belşug, dar ştiinţă, nu Şi iată că mie mi se pare că între două Spovedanii, omul ar trebui să facă cu sine o cu totul altfel de muncă Nu să se lupte din toate puterile lui: „Nu mai fac, nu mai fac, nu mai fac!", ci să se întrebe: „Cu ce au început toate acestea? Unde este rădăcina? De ce am o asemenea înclinaţie, o asemenea atracţie către acest păcat anume şi nu faţă de altul? Unde a început toată această poveste?" Adică, dacă eu am un oarecare păcat pe care îl tot fax:, nu este îndeajuns să mă silesc să nu-l mai repet - pentru că îl voi repeta - căci indirect se va întoarce cu sălbăticie Dacă, să zicem, omul bea şi, mergând cu maşina loveşte pe cineva, aceasta îi poate cu adevărat rămâne în minte, dar este un preţ mult prea mare Aşa încât trebuie să te pui înaintea acestei întrebări: „lată, repet mereu acest păcat De ce? Unde a început toată această poveste, starea aceasta? Cum a intrat el în viaţa mea? De ce a fost nevoie ca acest păcat să intre în viaţa mea?" Eu am încercat să fac lucrul acesta cu o serie de oameni: să ne adâncim în trecutul nostru precum arheologii Mai întâi cureţi ce este mai la suprafaţă, apoi te adânceşti mai mult, mergi din ce în ce mai adânc şi ajungi la nişte descoperiri cu adevărat mari Abia atunci păcatul poate să dispară din viaţa omului Dar noi ce facem? Noi retezăm frunzele, sau roadele, sau florile, dar pomul rămâne întreg, cu rădăcină cu tot De ce oare nu dau vlăstare noi acest pom cu rădăcinile pe care le are? Astfel încât aici avem o cu totul altă problemă Iar când spunem că pocăinţa ar trebui să alunge păcatul: da, este adevărat, dar nu pocăinţa aceea pe care o facem noi! Noi facem o pocăinţă cam de felul: „O, vai, ce neplăcut!", „O, vai, am o astfel de neputinţă, aşa un neajuns!" Numai că problema nu stă în neplăcere, ci în stricarea, în urâţirea sufletului, în aceea că în el a ajuns de se petrec tot felul de anomalii In ordinea trupească, este ca şi curn acesta ar pierde o mână sau un picior, sau s-ar îmbolnăvi de o boală fără leac şi alte lucruri de felul acesta Şi trebuie căutată pricina, momentul începutului Acesta poate fi în copi-lăria mică, poate fi oricând între momentul când ne-am născut pe această lume şi cel în care ne spovedim, ori în care ne-am dat seama de păcatul respectiv Aşa încât, nu este deloc de ajuns numai să te spovedeşti şi să speri că Spovedania însăşi va suprima păcatul Şi, în afară de aceasta, eu cred că noi uităm foarte des că Spovedania se referă la două dimensiuni ale timpului Pe de o parte, ea priveşte în trecut, aduce înaintea feţei Domnului tot trecutul, iar pe de altă parte, atunci când toate acestea au fost arătate Domnului, ea devine un fel de program de luptă pentru viitor Dacă am spus că fur, mint etc, iertarea nu înseamnă că acestea, în chip magic/dispar de la mine Aceasta înseamnă că eu m-am lepădat de ele, iar acum trebuie să mă „achit" de ele Aşa încât fiecare Spovedanie apare ca propriul program de luptă: lupta cu păcatul Şi aceasta, în cea mai mare parte, noi o uităm Iar iertarea care ni se dă, şi pe aceasta o primim cu mare uşurătate Cuviosul Serafim de Sarov spunea unuia dintre oaspeţii săi: „Dacă te rogi Domnului pentru un lucru oarecare, El poate să ţi-l dea, dar aminteşte-ţi cu ce preţ a primit puterea şi dreptul de a face acest lucru: cu preţul întregii Sale vieţi şi al întregii Sale morţi " De aceea, a spune Domnului cu uşurătate „Fă aceasta pentru mine" înseamnă „Răstigneşte-Te din nou!" Nu este chiar aşa simplu Mitropolitul Antonie de Suroj